ตลาดหุ้นเอเชียปรับลงบ่ายนี้ ขณะหุ้นจีน-ญี่ปุ่นร่วงจากปัจจัยในประเทศ
ตลาดหุ้นเอเชียปรับตัวลงในการซื้อขายช่วงบ่ายวันนี้ ขณะที่หุ้นจีนและญี่ปุ่นร่วงลงภายหลังจากที่ทางการจีนเร่งอนุมัติหุ้นไอพีโอล็อตใหม่ ส่วนหุ้นญี่ปุ่นปรับตัวลงจากแรงขายทำกำไร
24 เม.ย. 2558

สำนักข่าวอินโฟเควสท์ (24 เม.ย. 58) รายงานตลาดหุ้นเอเชียปรับตัวลงในการซื้อขายช่วงบ่ายวันนี้ ขณะที่หุ้นจีนและญี่ปุ่นร่วงลงภายหลังจากที่ทางการจีนเร่งอนุมัติหุ้นไอพีโอล็อตใหม่ ส่วนหุ้นญี่ปุ่นปรับตัวลงจากแรงขายทำกำไร
ดัชนี HSI ตลาดหุ้นฮ่องกงปิดภาคเช้าที่ 27,635.95 จุด ลดลง 191.75 จุด, -0.69% ขณะที่ดัชนี FBMKLCI ตลาดหุ้นมาเลเซียปิดภาคเช้าที่ 1,858.49 จุด เพิ่มขึ้น 12.41 จุด, +0.67%
สำหรับความเคลื่อนไหวในตลาดหุ้นจีนในช่วงนี้ คณะกรรมการกำกับหลักทรัพย์จีนเดินหน้าเร่งการออกหุ้นไอพีโอ เพื่อเปิดทางให้บริษัทต่างๆเข้ามาลงทุนในตลาดหุ้นจีนมากยิ่งขึ้น โดยในแต่ละเดือนกลต.จีนจะทบทวนและอนุมัติการเปิดซื้อขายหุ้นไอพีโอ 2 ล็อต จากเดิมที่อนุมัติ 1 ล็อต และเมื่อวานนี้ก็ได้มีการอนุมัติการเปิดซื้อขายหุ้นไอพีโอถึง 25 รายการ
ทั้งนี้ ตลาดจับตาการประชุมของรัฐมนตรีคลังยูโรโซนเรื่องนโยบายการปฏิรูปเศรษฐกิจกรีซ ก่อนที่จะถึงกำหนดเส้นตายในการชำระหนี้อีกครั้งของกรีซช่วงเดือนพ.ค.นี้